EVROPSKA KOMISIJA Bruselj, 15.9.2017 COM(2017) 473 final SPOROČILO KOMISIJE SVETU IN EVROPSKEMU PARLAMENTU Tehnična prilagoditev finančnega okvira za leto 2018

v skladu z gibanjem BND (ESR 2010)



(člen 6 Uredbe Sveta št. 1311/2013 o večletnem finančnem okviru za obdobje 2014–2020), s katerim se posodobi in nadomesti sporočilo COM(2017) 220 final



1.Uvod Komisija je 24. maja 2017 sprejela sporočilo Svetu in Evropskemu parlamentu o tehnični prilagoditvi finančnega okvira za leto 2018 v skladu z gibanjem BND (ESR 2010). Po vmesnem pregledu/reviziji je 14. julija 2017 začela veljati Uredba Sveta (EU, Euratom) 2017/1123 o spremembi Uredbe (EU, Euratom) št. 1311/2013 o večletnem finančnem okviru za obdobje 2014–2020, zato bi bilo treba zaradi preglednosti posodobiti zneske v zvezi z rezervo za nujno pomoč in instrumentom prilagodljivosti, navedene v sporočilu z dne 24. maja 2017. Zato se sporočilo z dne 24. maja 2017 posodobi in nadomesti s tem sporočilom. Prilagoditve zneskov v tem sporočilu izhajajo neposredno iz spremembe uredbe o večletnem finančnem okviru z Uredbo (EU, Euratom) 2017/1123 in ne odstopajo od določb člena 6(4) uredbe o večletnem finančnem okviru, v skladu s katerim dodatne tehnične prilagoditve, bodisi med zadevnim letom bodisi kot naknadni popravki v naslednjih letih, ki niso navedene v členu 6(1), niso mogoče. Uredba o večletnem finančnem okviru, kakor je bila spremenjena z Uredbo Sveta (EU, Euratom) 2015/623 z dne 21. aprila 2015 in kakor je bila prilagojena v tehnični prilagoditvi za leto 2017, vsebuje preglednico finančnega okvira za EU-28 za obdobje 2014–2020 v cenah iz leta 2011 (preglednica 1). V skladu s členom 6(1) uredbe o večletnem finančnem okviru Komisija vsako leto pred začetkom proračunskega postopka za leto n+1 opravi tehnično prilagoditev večletnega finančnega okvira v skladu z gibanjem bruto nacionalnega dohodka (BND) EU in cen ter rezultate sporoči Svetu in Evropskemu parlamentu. Kar zadeva cene, so zgornje meje odhodkov v tekočih cenah določene na podlagi fiksnega 2-odstotnega letnega deflatorja, določenega v členu 6(2) uredbe o večletnem finančnem okviru. Kar zadeva gibanje BND, to sporočilo vključuje najnovejše razpoložljive gospodarske napovedi. Obenem Komisija izračuna razliko, ki je na voljo do zgornje meje lastnih sredstev iz Sklepa 2007/436/ES, Euratom, absolutni znesek varnostne rezerve iz člena 13, skupno razliko v okviru zgornje meje za plačila iz člena 5 ter skupno razliko v okviru obveznosti iz člena 14 uredbe o večletnem finančnem okviru. Dne 16. oktobra 2016 je začel veljati nov sklep o lastnih sredstvih iz leta 2014, ki se uporablja retroaktivno od leta 2014. Zaradi veljavnosti navedenega novega sklepa o lastnih sredstvih je bilo mogoče zgornje meje lastnih sredstev in zgornje meje odobritev za prevzem obveznosti prilagoditi novim podatkom o BND v skladu z evropskim sistemom računov (ESR 2010). Najvišji znesek lastnih sredstev je zdaj določen v višini 1,20 % BND (prej: 1,23 %), najvišji znesek obveznosti pa v višini 1,26 % BND (prej: 1,29 %). Namen tega sporočila je Svetu in Evropskemu parlamentu predstaviti rezultat tehničnih prilagoditev (EU-28) za leto 2018 v skladu s členom 6 uredbe o večletnem finančnem okviru. 2.Prilagoditev preglednice večletnega finančnega okvira (Priloga – preglednici 1 in 2) Preglednica 1 prikazuje finančni okvir za EU-28 v cenah iz leta 2011, kakor je bil vključen v Prilogo I k uredbi o večletnem finančnem okviru in prilagojen v skladu s členom 5. Preglednica 2 prikazuje finančni okvir za EU-28, prilagojen za leto 2018 (tj. v tekočih cenah). Posodobljeni finančni okvir, izražen kot odstotek BND, vključuje najnovejše razpoložljive gospodarske napovedi (pomlad 2017) in dolgoročne projekcije, poleg tega pa je prilagojen v skladu s členom 5 uredbe o večletnem finančnem okviru. 2.1.Skupni znesek BND V primerjavi s tehnično prilagoditvijo za leto 2017 so zneski za BND zdaj beleženi v skladu z ESR 2010 namesto ESR 95. V skladu z najnovejšimi razpoložljivimi napovedmi je bil BND za leto 2018 določen v višini 15 704 241 milijonov EUR v tekočih cenah za EU-28. V skladu s členom 6(4) uredbe o večletnem finančnem okviru dodatne tehnične prilagoditve za zadevno leto, bodisi med zadevnim letom bodisi kot naknadni popravki v naslednjih letih, niso mogoče. Zato je bil zgolj informativno posodobljeni BND v skladu z ESR 2010 za leto 2014 določen v višini 13 977 179 milijonov EUR, za leto 2015 v višini 14 641 031 milijonov EUR, za leto 2016 v višini 14 764 598 milijonov EUR, za leto 2017 pa v višini 15 168 167 milijonov EUR. Iz istega razloga je zgornja meja lastnih sredstev, ki je trenutno določena na 1,20 % BND (po ESR 2010), v preglednici večletnega finančnega okvira iz priloge prilagojena šele z letom 2018. Za leto 2017 in prejšnja leta je zgornja meja lastnih sredstev prikazana na 1,23 % BND na podlagi ESR 95. 2.2.Glavni rezultati tehnične prilagoditve večletnega finančnega okvira za leto 2018 Skupna zgornja meja odobritev za prevzem obveznosti za leto 2018 (159 514 milijonov EUR) znaša 1,02 % BND. Ustrezna skupna zgornja meja odobritev plačil (154 565 milijonov EUR) znaša 0,98 % BND. Na podlagi najnovejših gospodarskih napovedi tako ostane do zgornje meje lastnih sredstev, ki znaša 1,20 %, razlika v višini 33 886 milijonov EUR (0,22 % BND za EU-28). 3.Skupna razlika v okviru zgornje meje za plačila Na podlagi člena 5 uredbe o večletnem finančnem okviru Komisija prilagodi zgornjo mejo za plačila za obdobje 2015–2020 navzgor za znesek, ki ustreza razliki med izvršenimi plačili in zgornjo mejo za plačila večletnega finančnega okvira leta n–1. Vsaka prilagoditev navzgor se v celoti izravna z ustreznim znižanjem zgornje meje za plačila za leto n–1 v stalnih cenah iz leta 2011.

Pri tehnični prilagoditvi za leto 2016 je bila preostala razlika v okviru zgornje meje za leto 2014 (104 milijoni EUR v tekočih cenah) prenesena v leto 2015 (106 milijonov EUR v tekočih cenah), zgornje meje pa so bile ustrezno prilagojene. Pri tehnični prilagoditvi za leto 2017 je bila preostala razlika v okviru zgornje meje za leto 2015 (1 288 milijonov EUR) prenesena v obdobje 2018–2020. Pri letošnji tehnični prilagoditvi se izračuna skupna razlika v okviru zgornje meje za plačila za leto 2016. Plačila za druge posebne instrumente se obravnavajo, kot da presegajo zgornje meje večletnega finančnega okvira. Zgornja meja za plačila za leto 2016 je znašala 144 685 milijonov EUR v tekočih cenah. Plačila, izvršena v letu 2016, znašajo 131 819,4 milijona EUR. Ta znesek vključuje izvršena plačila v okviru odobritev plačil, odobrenih v proračunu za leto 2016 (130 164,4 milijona EUR), in prenose iz leta 2016 v leto 2017 (1 655,0 milijona EUR). Plačila za posebne instrumente so izključena iz izvršenih plačil (1 016,3 milijona EUR, od tega 984,7 milijona EUR izvršenih in 31,7 milijona EUR prenesenih). Izvršena plačila, upoštevana v izračunu skupne razlike v okviru zgornje meje za plačila, tako znašajo 130 803,0 milijona EUR. Vsi prenosi iz leta 2015 v leto 2016 so bili za namene izračuna skupne razlike v okviru zgornje meje za plačila za leto 2015 obravnavani kot izvršeni, vendar niso bili vsi dejansko izvršeni. Zato je zapadle prenose treba dodati k izračunu, saj dejansko pomenijo nezadostno izvrševanje. Zapadli prenosi iz leta 2015 v leto 2016 znašajo 109,4 milijona EUR, od tega 0,1 milijona EUR za posebne instrumente. Skupni upoštevani znesek zapadlih prenosov tako znaša 109,3 milijona EUR. Preostala razlika v okviru zgornje meje za plačila za leto 2016 znaša 13 991,3 milijona EUR v tekočih cenah (tj. 144 685 milijonov EUR – 130 803 milijone EUR + 109,3 milijona EUR). V skladu s členom 6(2) uredbe o večletnem finančnem okviru se za izračun skupne razlike v okviru zgornje meje za plačila in ustrezno prilagoditev zgornjih mej uporabi 2-odstotni letni deflator. Zgornja meja za leto 2016 se tako zmanjša za 13 991,3 milijona EUR v tekočih cenah oziroma 12 672,0 milijona EUR v cenah iz leta 2011. V skladu s pričakovanimi potrebami glede razdelitve plačil se skupna razlika v okviru zgornje meje za plačila prenese v zgornje meje plačil v letih 2018 do 2020, in sicer v enakih delih v cenah iz leta 2011 (4 281 milijonov EUR), kar ustreza povečanju v tekočih cenah v višini 4 852 milijonov EUR leta 2018, 4 949 milijonov EUR leta 2019 in 5 048 milijonov EUR leta 2020. To pomeni, da se skupna zgornja meja za plačila za obdobje 2014–2020 v cenah iz leta 2011 ne spremeni, v tekočih cenah pa se skupna zgornja meja za plačila poveča za 858 milijonov EUR. V spodnji preglednici je podroben pregled izračuna skupne razlike v okviru zgornje meje za plačila za leto 2016. V spodnji preglednici so prikazane ustrezne prilagoditve zgornjih mej za plačila: 4.Posebni instrumenti Nad zgornjimi mejami odhodkov, dogovorjenimi v finančnem okviru za obdobje 2014–2020, je na voljo več instrumentov. Namen teh instrumentov je zagotoviti hitro ukrepanje v primeru izjemnih ali nepredvidenih dogodkov ter znotraj določenih meja omogočiti nekaj prilagodljivosti nad dogovorjenimi zgornjimi mejami odhodkov. 4.1.Rezerva za nujno pomoč V skladu s členom 9 spremenjene uredbe o večletnem finančnem okviru se lahko iz rezerve za nujno pomoč zagotovi največ 300 milijonov EUR na leto v cenah iz leta 2011; v letu 2018 to pomeni 344,6 milijona EUR v tekočih cenah (2 301,4 milijona EUR za celotno obdobje v tekočih cenah). Del neporabljenega zneska iz prejšnjega leta se lahko prenese v naslednje leto. Prenos iz leta 2016 v leto 2017 znaša 98,6 milijona EUR. 4.2.Solidarnostni sklad Evropske unije V skladu s členom 10 uredbe o večletnem finančnem okviru se lahko iz Solidarnostnega sklada EU zagotovi največ 500 milijonov EUR na leto v cenah iz leta 2011; v letu 2018 to pomeni 574,3 milijona EUR v tekočih cenah (3 944,7 milijona EUR za celotno obdobje v tekočih cenah). Del neporabljenega zneska iz prejšnjega leta se lahko prenese v naslednje leto. Prenos iz leta 2016 v leto 2017 znaša 563,1 milijona EUR. Znesek v višini 508,1 milijona EUR, ki je zapadel konec leta 2016, se uporabi za povečanje instrumenta prilagodljivosti v letu 2017. 4.3.Instrument prilagodljivosti V skladu s členom 11 spremenjene uredbe o večletnem finančnem okviru se lahko iz instrumenta prilagodljivosti zagotovi največ 600 milijonov EUR na leto v cenah iz leta 2011; v letu 2017 to pomeni 676 milijonov EUR v tekočih cenah, v letu 2018 pa 689 milijonov EUR v tekočih cenah (4 315 milijonov EUR za celotno obdobje v tekočih cenah). Del neporabljenega letnega zneska iz prejšnjih 3 let se lahko prenese v naslednje leto. V skladu s členom 6(1)(f), ki se sklicuje na drugi pododstavek člena 11(1), se [l]etni znesek, ki je na razpolago instrumentu prilagodljivosti, [...] vsako leto, začenši z letom 2017, poveča za zneska, enaka delu letnega zneska za Solidarnostni sklad Evropske unije (508,1 milijona EUR) in Evropski sklad za prilagoditev globalizaciji (137,6 milijona EUR), ki sta zapadla v preteklem letu.